Խավի Սիմոնս

**Չավի** կամ **Չավի Քվենտին Սայ Սիմոնս** (, ), հոլանդացի ֆուտբոլիստ, «Պարի Սեն Ժերմենի» և Նիդերլանդների հավաքականի կիսապաշտպան, ով վարձավճարով հանդես է գալիս գերմանական «ՌԲ Լայպցիգ» ակումբում։

## Անձնական կյանք
Ծնվել է Ամստերդամում ֆուտբոլիստ Ռեգիլիո Սիմոնսի ընտանիքում, որն իր հերթին Սուրինամի արմատներ ունի։ 2005 թվականին ֆուտբոլիստի կարիերան ավարտելուց հետո Ռեգիլյոն մարզչական աշխատանք է կատարում Նիդերլանդներում։

Սիմոնսն ասում է, որ իր մայրը՝ Պեգին, նրան անվանել է ֆուտբոլիստ Չավի Էռնանդեսի անունով՝ լսելով նրա անունը «Բարսելոնայի» խաղը դիտելիս որդու ծնվելուց անմիջապես հետո։ Երեք տարեկան հասակում Չավին մոր և ավագ եղբոր՝ Ֆաուստինոյի հետ տեղափոխվել է իսպանական Ռոխալես քաղաք, որտեղ բնակչության մեծամասնությունը օտարերկրացիներ են։  Ֆաուստինոն Չավիին պատմել է, որ իրենց մայրը, կերակրելով երեխաներին, հաճախ ինքն է հրաժարվել սնունդից։

## Ակումբային կարիերա
2010 թվականից մարզվել է «Բարսելոնայի» ֆուտբոլային ակադեմիայում, որտեղ համարվում էր ամենատաղանդավոր ֆուտբոլիստներից մեկը։ Նրան վաղ տարիքից հետևել են այլ ակումբների, այդ թվում՝ «Չելսիի» և «Ռեալի» սկաուտները։ 2019 թվականի հուլիսին հայտնի դարձավ, որ Սիմոնսը տեղափոխվում է ֆրանսիական «Պարի Սեն Ժերմեն» ակումբ այն բանից հետո, երբ նրա գործակալ Մինո Ռայոլան չկարողացավ համաձայնեցնել նոր պայմանագիրը «Բարսելոնայի» հետ։ Անցումը անվանել են «սենսացիոն», «ցնցող» և «սկանդալային»։ Իսպանական Marca պարբերականը լույս է տեսել հետևյալ վերնագրով. «ՊՍԺ-ն ստորագրել է Չավի Սիմոնսին, ադամանդը «Բարսելոնայի» ակադեմիայում»։ Փարիզյան ակումբի հետ պայմանագրով Սիմոնսը պետք է տարեկան 1 միլիոն եվրո վաստակի։

Չնայած այն հանգամանքին, որ 2020 թվականի սկզբին Սիմոնսը դեռ պրոֆեսիոնալ մակարդակով չէր խաղացել ոչ մի ակումբում, նա Instagram-ում ուներ ավելի քան 2,4 միլիոն հետևորդ, ինչպես նաև խոշոր հովանավորչական պայմանագիր կնքեց Nike ընկերության հետ։ Նա Instagram-ում հայտնի էր դեռ փարիզյան ակումբ տեղափոխվելուց առաջ. այսպես, 2017 թվականի օգոստոսին նրան արդեն ստորագրել էր ավելի քան 400 հազար մարդ, իսկ նրա մասնակցությամբ տեսանյութերը միլիոնավոր դիտումներ էին հավաքում։

2021 թվականի փետրվարի 10-ին իր նորամուտը նշել է «Պարի Սեն Ժերմենի» հիմնական կազմում «Կան»-ի դեմ Ֆրանսիայի գավաթի խաղում։

2022 թվականի հունիսի 28-ին տեղափոխվել է հոլանդական ՊՍՎ ակումբ՝ կնքելով 5 տարվա պայմանագիր։ Ակումբի կազմում իր նորամուտը նշել է 2022 թվականի հուլիսի 30-ին «Այաքսի» դեմ Նիդերլանդների Սուպերգավաթի խաղում, որտեղ ֆուտբոլիստը 90-րդ րոպեին խփել է իր նորամուտը ակումբի կազմում և դարձել գավաթակիր։

2023 թվականի հուլիսի 19-ին «Պարի Սեն Ժերմենը» ակտիվացրել է Սիմոնսին ՊՍՎ-ից հետ գնելու տարբերակը, որից հետո ֆուտբոլիստը փարիզյան ակումբի հետ կնքել է չորս տարվա պայմանագիր։ Նույն օրը Սիմոնսը սեզոնային վարձավճարով մեկնել է գերմանական «ՌԲ Լայպցիգ» ակումբ։ Օգոստոսի 25-ին «Շտուտգարտի» դեմ Բունդեսլիգայի խաղում խփեց իր առաջին գոլը «ՌԲ Լայպցիգի» կազմում։ Սեպտեմբերի 3-ին խփել է իր երկրորդ գնդակը Բեռլինի «Ունիոնի» դեմ խաղում, որն ավելի ուշ ճանաչվել է Բունդեսլիգայի սեպտեմբեր ամսվա լավագույն գոլ։

## Կարիերան հավաքականում
Սիմոնսը հանդես է եկել Նիդերլանդների մինչև 15, 16, 17 և 19 տարեկանների հավաքականներում։

## Վիճակագրություն
### Ելույթներ ակումբների համար
*2024 թվականի մայիսի 18-ի դրությամբ*

### Սիմոնսի հանդիպումները Նիդերլանդների հավաքականի կազմում

**Ընդհանուր․ 11 խաղ / 0 գոլ, 7 հաղթանակ, 0 ոչ-ոքի, 4 պարտություն:**

## Ձեռքբերումներ
### Թիմային ձեռքբերումներ
**«Պարի Սեն Ժերմեն»**
* Ֆրանսիայի չեմպիոն՝ 2021/22
* Ֆրանսիայի գավաթակիր՝ 2020/21

**ՊՍՎ**
* Նիդերլանդների սուպերգավաթակիր՝ 2022
* Նիդերլանդների գավաթակիր՝ 2022/23

**«ՌԲ Լայպցիգ»**
* Գերմանիայի սուպերգավաթակիր՝ 2023

### Անձնական ձեռքբերումներ
* Էրեդիվիզի ամսվա խաղացող (**2**)՝ 2022 օգոստոս, 2023 մարտ
* Ամսվա տաղանդը Էրեդիվիզիում՝ 2023 հունվար
* Ընդգրկվել է Էրեդիվիզիի «Ամսվա թիմում» (**5**)՝ 2022 օգոստոս, 2023 հունվար, 2023 փետրվար, 2023 մարտ, 2023 մայիս
* Տարվա տաղանդը Էրեդիվիզիում՝ 2022/23
* Բունդեսլիգայի ամսվա նորեկ (**2**)՝ 2023 դեկտեմբեր, 2024 ապրիլ
* Բունդեսլիգայի ամսվա գոլ (**2**)՝ 2023 սեպտեմբեր, 2024 հունվար
* Ընդգրկվել է Բունդեսլիգայի մրցաշրջանի խորհրդանշական հավաքականում՝ ըստ VDV-ի՝ 2023/24

## Ծանոթագրություններ

## Արտաքին հղումներ
* Профиль футболиста  на официальном сайте ФК «РБ Лейпциг»
 
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Բարսելոնայի ֆուտբոլիստներ